เงินบาทเปิด 30.80/82 บาท
ธนาคาร ซีไอเอ็มบี ไทย รายงาน เงินบาทเปิด 30.80/82 แกว่งแคบ ยังรอดูความชัดเจนการแก้ปัญหาหนี้ในยุโรป
14 ก.พ. 2555

ธนาคาร ซีไอเอ็มบี ไทย รายงาน เงินบาทเปิด 30.80/82 แกว่งแคบ ยังรอดูความชัดเจนการแก้ปัญหาหนี้ในยุโรป
นักบริหารเงินจากธนาคาร ซีไอเอ็มบี ไทย เปิดเผยว่า เงินบาทเปิดตลาดวันนี้ที่ระดับ 30.80/82 บาท/ดอลลาร์ จากเย็นวานนี้ที่ปิดตลาดที่ระดับ 30.81/83 บาท/ดอลลาร์ 
ด้านความเคลื่อนไหวของค่าเงินสกุลหลักต่างประเทศช่วงเช้าวันนี้ ค่าเงินเยนอยู่ที่ระดับ 77.52/58 เยน/ดอลลาร์ จากเย็นวานนี้ที่อยู่ที่ระดับ 77.68/70 เยน/ดอลลาร์ ส่วนเงินยูโรอยู่ที่ระดับ 1.3160/3165 ดอลลาร์/ยูโร จากเย็นวานนี้ที่อยู่ที่ระดับ 1.3255/3257 ดอลลาร์/ยูโร
นักบริหารเงิน ประเมินกรอบการเคลื่อนไหวของค่าเงินบาทวันนี้ไว้ที่ 30.70 - 30.80 ปลายๆ โดยให้ติดตามข่าวจากทางฝั่งยุโรปเหมือนเดิม 
วันนี้วันอังคาร กระทรวงพาณิชย์สหรัฐเปิดเผยยอดค้าปลีกเดือนม.ค., กระทรวงแรงงานสหรัฐเปิดเผยราคานำเข้าและส่งออกเดือนม.ค. และ กระทรวงพาณิชย์สหรัฐเปิดเผยตัวเลขสต็อกสินค้าคงคลังภาคธุรกิจเดือนธ.ค.